
असम में वन भूमि का अतिक्रमण

1116.	श्री बीरेन्द्र प्रसाद वैश्य :	
		
क्या पर्यावरण और वन मंत्री यह बताने की कृपा करेंगे कि :

(क)	क्या सरकार ने असम के वन्य जीव अभयारण्यों तथा राष्ट्रीय पार्कों विशेषकर काजीरंगा राष्ट्रीय पार्क जो कि एक विश्व धरोहर स्थल है में वर्षों से व्यापक स्तर पर हो रहे अतिक्रमणों के कारण इनकी अक्षुण्णता को उत्पन्न खतरे की ओर ध्यान दिया है ;

(ख)	यदि हां, तो तत्संबंधी ब्यौरा क्या है और विगत तीन वर्षों के दौरान अतिक्रमणित भू-क्षेत्र का वर्ष-वार, राष्ट्रीय पार्क-वार तथा वन्य जीव अभयारण्य-वार ब्यौरा क्या है ; और

(ग)	सरकार द्वारा काजीरंगा राष्ट्रीय पार्क के भू-क्षेत्र को अतिक्रमण तथा अन्य प्राकृतिक भूक्षरण की प्रक्रिया से बचाने के लिए किए गए उपायों का ब्यौरा क्या है ?

उत्तर
पर्यावरण एवं वन राज्य मंत्री (स्वतंत्र प्रभार)	
(श्रीमती जयंती नटराजन )	

(क) और (ख)	राज्य द्वारा दी गई सूचना के अनुसार, काजीरंगा राष्ट्रीय उद्यान (429.93 वर्ग किमी) के भीतर कोई अतिक्रमण नहीं है, जो कि विश्व धरोहर स्थल भी हैं । तथापि, राज्य में विभिन्न राष्ट्रीय उद्यानों/वन्यजीव अभयारण्यों के अतिरिक्त, उक्त राष्ट्रीय उद्यान क्षेत्र में तदुपरान्त शामिल किए गए क्षेत्र में अतिक्रमण हुए हैं ।  ब्यौरे अनुबंध-I में हैं ।
(ग)		जारी केन्द्रीय प्रायोजित योजना बाघ परियोजना के अंतर्गत, कांजीरंगा बाघ रिजर्व 		को निधियन सहायता प्रदान की जाती है जिसमें अन्य बातों के साथ-साथ, 			वन्यजीव और इनके पर्यावास की सुरक्षा और संरक्षण शामिल हैं ।


***



अनुबंध-I

असम में वन भूमि का अतिक्रमण के संबंध में श्री बीरेन्द्र प्रसाद वैश्य के दिनांक 04.12.2012 के राज्य सभा
अतारांकित प्रश्न संख्या 1116 के भाग (क) और (ख) के उत्तर में उल्लिखित अनुबंध-।

राष्ट्रीय बाघ संरक्षण प्राधिकरण, गुवाहाटी का क्षेत्रीय कार्यालय/राज्य द्वारा दी गई रिपोर्ट  के अनुसार, काजीरंगा राष्ट्रीय पार्क (429.93 वर्ग कि.मी) में  बाद में शामिल किए गए क्षेत्रों में अतिक्रमण की स्थिति

	क्रम सं.
	राष्ट्रीय उद्यान का परवर्ती क्षेत्र परिवर्धन


	अतिक्रमण के अंतर्गत क्षेत्र
(लगभग) हे.में

	1.
	प्रथम क्षेत्र परिवर्धन
	-शून्य-

	2.
	द्वितीय क्षेत्र परिवर्धन
	202.16

	3.
	तृतीय क्षेत्र परिवर्धन
	69.76

	4.
	चतुर्थ क्षेत्र परिवर्धन
	-शून्य-

	5.
	पंचम क्षेत्र परिवर्धन
	79.61

	6.
	छठा क्षेत्र परिवर्धन
	राज्य द्वारा अतिक्रमण के मूल्यांकन की रिपोर्ट नहीं दी गई है । कुछ मवेशी शेड मौजूद हैं ।




असम में राष्ट्रीय पार्कों  और वन्यजीव अभयारण्यों में अतिक्रमण के ब्यौरे
(राज्य द्वारा यथा सूचित)
	
	क्रम सं.
	राष्ट्रीय उद्यानों और वन्यजीव अभयारण्यों के नाम


	वर्ग किमी में अतिक्रमित क्षेत्र
(लगभग) 

	1.
	बुराचापोरी वन्यजीव अभयारण्य
	28.5 

	2.
	नामेरी राष्ट्रीय उद्यान
	21.00

	3.
	लाओखोवा वन्यजीव अभयारण्य
	4.00

	4.
	सोनाई रूपाई वन्यजीव अभयारण्य
	85.00

	5.
	बोरनदी वन्यजीव अभयारण्य
	6.00

	6.
	डिब्रू साईखोवा राष्ट्रीय उद्यान
	3.00

	7.
	पोबीटोरा वन्यजीव अभयारण्य
	2.00

	8.
	मानस राष्ट्रीय उद्यान
	17.00

	9.
	ओरंग राष्ट्रीय उद्यान
	2.50

	10.
	अमचंग वन्यजीव अभयारण्य
	7.00




***
